17.7.2023
ET
Euroopa Liidu Teataja
C 252/31
26. aprillil 2023 esitatud hagi – Euroopa Komisjon versus Prantsuse Vabariik (Kohtuasi C-268/23) (2023/C 252/34) Kohtumenetluse keel: prantsuse Pooled Hageja: Euroopa Komisjon (esindajad: E. Sanfrutos Cano ja C. Valero) Kostja: Prantsuse Vabariik
Hageja nõuded Euroopa Komisjon palub Euroopa Kohtul: — tuvastada, et kuna Prantsuse Vabariik ei võtnud vajalikke meetmeid tagamaks, et: — käesolevas hagis käsitletud 23 linnastus, mille inimekvivalent on üle 15 000, oleks hiljemalt 31. detsembriks 2000 kogutud asulareovesi enne ärajuhtimist läbinud bioloogilise puhastuse kooskõlas direktiivi 91/271/EMÜ (1) artikliga 4, järgides I lisa punktis B toodud parameetreid, või muu sellega võrdväärse puhastuse; — käesolevas hagis käsitletud 6 linnastus, mille inimekvivalent on 10 000 ja 15 000 vahel, oleks hiljemalt 31. detsembriks 2005 kogutud asulareovesi enne ärajuhtimist läbinud bioloogilise puhastuse kooskõlas direktiivi 91/271 artikliga 4, järgides I lisa punktis B toodud parameetreid, või muu sellega võrdväärse puhastuse; — käesolevas hagis käsitletud 58 linnastus, mille inimekvivalent on 2 000 ja 10 000 vahel ning mille reovett juhitakse magevette või suudmealadele, oleks hiljemalt 31. detsembriks 2005 kogutud asulareovesi enne ärajuhtimist läbinud bioloogilise puhastuse kooskõlas direktiivi 91/271 artikliga 4, järgides I lisa punktis B toodud parameetreid, või muu sellega võrdväärse puhastuse; — käesolevas hagis tuvastatud 13 linnastus, mille inimekvivalent on suurem kui 10 000 ning mille reovett juhitakse tundlikeks aladeks loetavatesse veekogudesse direktiivi 91/271 tähenduses, oleks hiljemalt 31. detsembriks 1998 viidatud reovesi enne ärajuhtimist läbinud põhjalikuma puhastuse kui bioloogilise või võrdväärse puhastuse kooskõlas direktiivi 91/271 artikliga 5, järgides I lisa punktis B toodud parameetreid; — käesolevas hagis tuvastatud 87 linnastu asulareoveepuhasteid projekteeritakse ja ehitatakse ning käitatakse ja hooldatakse nii, et nende töö kõikides tavapärastes kohalikes ilmastikutingimustes on piisavalt garanteeritud ja et projekteerimisel on arvesse võetud puhastuskoormuse hooajalist muutumist kooskõlas direktiivi 91/271 artikliga 10; — pädevad või asjakohased asutused järgiks käesolevas hagis tuvastatud 87 linnastu asulareoveepuhastitest väljuva vee vastavust I lisa punkti B nõuetele I lisa punktis D sätestatud korras, nagu on nõutud direktiivi 91/271 artikli 15 lõike 1 esimeses taandes, siis on see liikmesriik rikkunud kohustusi, mis tulenevad direktiivi 91/271 artiklist 4 ja/või artiklist 5 koostoimes I lisa punktiga b, artiklist 10 ja artiklist 15 koostoimes I lisa punktidega B ja D; — mõista kohtukulud välja Prantsuse Vabariigilt.
Väited ja peamised argumendid Komisjon esitab neli peamist etteheidet.
Esiteks ei võtnud Prantsuse Vabariik vajalikke meetmeid tagamaks, et 87 linnastus oleks kogutud asulareovesi enne ärajuhtimist läbinud bioloogilise puhastuse, mis vastab direktiivi 91/271 artiklile 4, järgides I lisa punktis B toodud parameetreid, või muu sellega võrdväärse puhastuse.